પ્રથમ બનાવમાં શહેરના ગોંડલ રોડ પર પરિન ફર્નિચર પાસે અંગત અદાવતમાં 28 વર્ષીય મહેસરઅલી પિંજારા નામના પરપ્રાંતીય યુવાનને છરીના 5 ઘા ઝીંકીને રહેંસી નાખવામાં આવ્યો હતો. મોડી રાત્રે કેટલાક શખ્સોએ આડેધડ છરીના ઘા ઝીંકતા તેનું કમકમાટીભર્યું મોત નિપજ્યું હતું. ઘટનાની જાણ થતા જ તાલુકા પોલીસે ઘટનાસ્થળે દોડી જઈને મૃતકની લાશને પોસ્ટમોર્ટમ માટે ખસેડી આરોપીઓને ઝડપી પાડવા વધુ તપાસ હાથ ધરી હતી. જો કે આ મૃતક યુવાન ઝઘડાખોર સ્વભાવનો હોઈ કોઈએ પોતાની સાથે થયેલા ઝઘડાનો ખાર રાખીને યુવાનને પતાવી દીધો હોવાની શંકા પોલીસ દ્વારા સેવાઇ રહી છે. અને આ શંકાના આધારે આરોપીઓને ઝડપી લેવા પોલીસે વધુ તપાસ હાથ ધરી છે.